बाँदरले पाकेको धान सकायो
कालीकोटको रास्कोट नगरपालिका भित्रका खेतमा बाँदरले पाकेको धान खाएर सकाएका छन् । किसानले लगाएको धान भित्र्याउन नपाउँदै बाँदरले धान खाएपछि किसान चिन्तित बनेका छन् ।
प्रेमराज सिम्खडाकालीकोट कात्तिक १ गते । कालीकोटको रास्कोट नगरपालिका भित्रका खेतमा बाँदरले पाकेको धान खाएर सकाएका छन् । किसानले लगाएको धान भित्र्याउन नपाउँदै बाँदरले धान खाएपछि किसान चिन्तित बनेका छन् ।रास्कोट नगरपालिका–२ का निर्मला रोका मगरले दैनिक हेरालु लाग्दा पनि बाँदरले धान खेती सखाप पारेको गुनासो गर्नुभयो ।‘‘कहिल्यै बाँदर लाग्दैनन् थिए । यसपालि कताबाट आयो पत्तै भएन, पाकेको धान खाएर पराल मात्र राखेपछि थाहा भयो । केही ठाउँमा त बाँदर लागेको सुनिँदै आएको थियो । हाम्रो त खेत बिचमा थियो ।,’’ उहाँले भन्नुभयो, ‘‘कताबाट आउला र भन्नभयो । तर बिचैको खेतमा लगाएको धान बाँदर पसेर पुरै वाला स्रोरेर खतम बनाएको छ ।’’उहाँको खेतभन्दा तल अरूका खेत भए पनि उनीहरूको खेतमा बाँदर पसेका छैनन् । बाँदर हेर्ने र धपाउने गरेकाले बिचै उत्तिसको जङ्गल हुँदै आएर निर्मलाको खेतमा बाँदरले धान खाएको छिमेकीको भनाइ छ । छिमेकी रंगा सज्यालले अरूले आआफ्नो खेतको सुरक्षा गरे । जता मान्छे छैनन् उनीहरूका खेतमा बाँदर पसेर धान खाएको सुनाउनुभयो ।निर्मलासँगै नहकुलका पनि धान बाँदरले सकाएका छन् । ‘‘बाँदरले खाएर केही थिएन । पराल बटुलेर राखेका छौँ ।,’’ नहकुलले भन्नुभयो, ‘‘रास्कोटका धेरै जसो खेतमा बाँदरले धान खाएर सकेका छन् । वाला पसाएदेखि बाँदर लाग्न थालेका हुन् ।’’यसरी कात्तिकको धान बाँदरले खाए पनि किसान भोकमरीको चिन्तामा छन् । हिउँदको खेती असिना पानीले लिने र बर्खाको खेती बाँदरले खाने गरेकाले किसान निकै समस्यामा छन् ।